
Προς τα ΜΜΕ
Αθήνα, 17-11-2011
ΔΕΛΤΙΟ ΤΥΠΟΥ 

Κατάθεση μηνύσεων και αγωγών στον ΟΠΑΔ – ΤΑΠΟΤΕ – ΟΙΚΟ ΝΑΥΤΟΥ από τον Ι.Σ.Α.
Ο  Ι.Σ.Α. απέστειλε την 2-11-2011 εξώδικη διαμαρτυρία δήλωση - πρόσκληση προς τον ΟΠΑΔ για την άμεση εξόφληση των οφειλών προς τους συμβεβλημένους ιατρούς που ήδη εκκρεμούν επί μακρό. Πλην όμως μέχρι σήμερα δεν έχει λάβει ουδεμία απάντηση. 

Ενόψει τούτου, τo ΔΣ του ΙΣΑ αποφάσισε στη συνεδρίασή του της 15-11-2011 να προσφύγει δικαστικά κατά του ΟΠΑΔ αλλά και των ασφαλιστικών ταμείων του ΤΑΠΟΤΕ και Οίκο Ναύτου για την κατ΄ ουσία άρνησή τους επί μακρώ χρονικό διάστημα να καταβάλλουν στους συμβεβλημένους ιατρούς την οφειλόμενη αμοιβή από Φεβρουάριο του 2010 και εντεύθεν για εργαστηριακές και κλινικές ιατρικές πράξεις. 
Για το λόγο αυτό ο Ι.Σ.Α. θα ασκήσει μηνύσεις και αγωγές κατά των ταμείων.
Καλούνται οι γιατροί που επιθυμούν να συμβάλλουν στην προσπάθεια του ΙΣΑ να προσκομίσουν προσωπικά στη Γραμματεία του ΙΣΑ έως την Παρασκευή 25-11-2011 τα παρακάτω έγγραφα: 

1. Στοιχεία ταυτότητας 

2. Διεύθυνση και στοιχεία επικοινωνίας (τηλέφωνο σταθερό και κινητό, email)

3. Αντίγραφο της σύμβασης. 

4. Αντίγραφο των αιτήσεων μετά των επισυναπτομένων σε αυτές παραστατικών (υποβληθείσες καταστάσεις και εντολές  που εκκρεμούν προς εκκαθάριση).

5. Αντίγραφο των αντίστοιχων ΑΠΥ. 

6. Βεβαίωση από το οικείο ταμείο των οφειλομένων και μη εκκαθαρισμένων απαιτήσεων.
Για περαιτέρω πληροφορίες οι γιατροί μπορούν να επικοινωνήσουν με τα γραφεία του ΙΣΑ στα τηλέφωνα 2103304008 και 2103839770 (εσωτ. 203-204) Κα Τσώνη και (εσωτ. 140) Κος Καραμπάρπας (ώρες 8.30-15.30)
Για το Δ.Σ. του Ι.Σ.Α.

Ο ΠΡΟΕΔΡΟΣ                                                                   Ο ΓΕΝ. ΓΡΑΜΜΑΤΕΑΣ

